# Zheng Haohao

Zheng Haohao (Huizhou, 11 d'agost de 2012) és una patinadora de monopatí xinesa. Amb 11 anys, va participar als Jocs Olímpics d'Estiu de París de 2024, convertint-se en l'atleta olímpica xinesa més jove de la història.

## Trajectòria

Zheng va néixer el 2012 a Huizhou en el si d'una família d'ètnia coreana, i va començar a patinar als 7 anys. El juliol de 2024 es va graduar a l'escola primària del Llac Jinshan a Huizhou.
El setembre del 2021, als Jocs Nacionals de la Repúbica Popular de la Xina del 2021, va representar la província de Guangdong a la competició de parc. El 2022 va guanyar la final de parc als XVI Jocs Provincials de Guangdong.
Al maig del 2023 va participar al World Skateboarding Tour a San Juan de la Frontera, a l'Argentina, però va ser eliminada a la ronda de classificació. El 4 de juny, a la final de bowl i piscina del China Skateboarding Open 2023 a Lishui, Zheng va guanyar la medalla d'or amb 32,20 punts. L'agost de 2023, als Campionats Nacionals va guanyar el primer lloc en monopatí femení amb una puntuació de 30,27. El 4 de novembre, a la final femenina dels 1rs Jocs Nacionals de la Joventut a Nanning va quedar segona amb 64,68 punts. Del 2 al 3 de desembre del mateix any, al Campionat Juvenil de Guangdong va guanyar la medalla d'or.
El 16 de maig de 2024, en els preliminars de la sèrie de classificació a Xangai pels Jocs Olímpics d'Estiu de 2024, Zheng va fer 51,73 punts, situant-se en la 20a posició de 44 concursants. Finalment, el 24 de juny, en la sèrie de classificació a Budapest per als Jocs Olímpics d'Estiu de 2024, es va classificar per participar-hi. L'1 de juliol va ser escollida per a l'equip nacional xinès de monopatí de carrer per als Jocs Olímpics d'Estiu de 2024, amb 11 anys, convertint-se en l'esportista xinesa més jove de la història en participar en uns Jocs Olímpics. En la ronda classificatòria del 6 d'agost, Zheng va fer 63,19 punts i no va aconseguir passar a la final.

## Referències

* ↑ Bellver, Elena. «Quién es Zheng Haohao, una de las atletas más jóvenes de los Juegos Olímpicos de París 2024» (en castellà), 23-07-2024. [Consulta: 6 agost 2024].
* ↑ «Paris 2024 skateboarding: Eleven-year-old Chinese rising star Zheng Haohao is enjoying the ride».
* ↑ «英雄出少年！新华社报道惠城11岁小将风采», 01-07-2024. [Consulta: 12 juliol 2024].
* ↑ China Daily. «Eleven-year-old secures spot on skateboarding Olympic team», 28-06-2024. [Consulta: 12 juliol 2024].
* 1 2 «郑好好：惠州天才少女，四年"滑"进奥运», 12-07-2024. [Consulta: 2 octubre 2020].
* 1 2 Zhang, Zoey. «Youngest China Olympian: skateboarder, 11, aims to 'fulfil dreams' of others in Paris», 02-07-2024. [Consulta: 12 juliol 2024].
* ↑ «【全运会】曾文蕙女子街式赛夺冠，广东滑板收获一金两银», 12-07-2024. [Consulta: 12 juliol 2024].
* ↑ «广州/惠州/肇庆队勇夺金牌！广东省第十六届运动会滑板赛事圆满成功！», 20-08-2022. [Consulta: 12 juliol 2024].
* ↑ «2022粤港澳大湾区滑板公开赛圆满收官», 20-03-2023. [Consulta: 12 juliol 2024].
* ↑ «巴西和英国选手在今年首场滑板碗池奥运积分赛中折桂», 29-05-2023. [Consulta: 12 juliol 2024].
* ↑ «"韵味杭州"2023年中国滑板公开赛（钱塘站）碗池项目圆满收官», 04-06-2023. [Consulta: 12 juliol 2024].
* ↑ «20金15银14铜！广东惠州轮滑全国赛再获佳绩！», 14-08-2023. [Consulta: 12 juliol 2024].
* ↑ «滑板——学青会：女子碗池决赛赛况», 05-11-2023. [Consulta: 12 juliol 2024].
* ↑ «2023年广东省青少年滑板锦标赛在惠州落幕», 5 December 2023. [Consulta: 12 juliol 2024].
* ↑ Zhang, Yang. «郑好好专访：参加奥运像是人生的分水岭», 18-05-2024. [Consulta: 12 juliol 2024].
* ↑ «体育总局社体中心关于公示滑板、霹雳舞项目巴黎奥运会参赛运动员名单的通知», 01-07-2024. [Consulta: 12 juliol 2024].
* ↑ Merrell, Chloe. «Paris 2024 skateboarding: Eleven-year-old Chinese rising star Zheng Haohao is enjoying the ride». olympics.com. [Consulta: 6 agost 2024].